钦定古今图书集成/理学汇编/文学典/第190卷 > 锺嵘诗品 > 《宋法曹参军谢惠连》
## 钦定古今图书集成/理学汇编/文学典/第190卷 > 锺嵘诗品 > 《宋法曹参军谢惠连》

小谢才思富捷，恨以兰玉夙凋，故长辔未骋，秋怀捣
衣之作，虽复灵运锐思，亦何以加焉。又工为绮丽歌
谣，风人第一。《谢氏家录》云：“康乐每对惠连，辄得佳语。
后在永嘉西堂，思诗，竟日不就，寤寐间，忽见惠连，即
成‘池塘生春草’，故常云：‘此语有神助，非吾语也’。”